ORDE do 4 de xullo de 2014 pola que se regulan os prezos privados correspondentes á prestación de servizos polo Centro Superior de Hostalería de Galicia.
Vicepresidencia e Consellería de Presidencia, Administracións Públicas e Xustiza — I. Disposicións xerais — 08/07/2014

O Decreto 196/2012, de 27 de setembro, crea a Axencia Turismo de Galicia, que entre o seu obxecto atópase o impulso á innovación, investigación, formación e cualificación das empresas e profesionais do sector turístico. O Centro Superior de Hostalaría de Galicia (CSHG), dependente da Axencia de Turismo de Galicia, é un centro de ensinanza que forman directivos hostaleiros e xestores en cociña, e que ten tamén, entre as súas funcións, a de desenvolver a docencia e a investigación.
En consecuencia, resulta imprescindible determinar os diferentes servizos que se poden ofrecer, e para os cales deberán aplicarse prezos privados, de acordo co establecido na Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia.
O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo 1. Obxecto
1. Esta orde ten por obxecto o establecemento dos prezos que se aplicarán polos servizos prestados polo CSHG e que se especifican no anexo da presente orde.
2. A cesión temporal das instalación do Centro Superior de Hostalaría de Galicia non poderá realizarse para actividades contrapostas aos fins do centro.
3. Tanto os restaurantes (Carta e Buffet) como a cafetaría son aulas docentes onde se imparte a materia correspondente a «prácticas». Consecuentemente, a elaboración das súas cartas (oferta gastronómica) está baseada nun plan de estudos e, polo tanto, a dita oferta poderá variar cada dous ou tres meses dependendo da práctica docente que se vaia realizar cos alumnos/as.
Artigo 2. Suxeitos obrigados ao pagamento
Son suxeitos obrigados ao pagamento as persoas físicas e xurídicas que soliciten ao Centro Superior de Hostalaría de Galicia, algún dos servizos que se especifican nesta orde.
Artigo 3. Contía dos prezos
1. Os prezos privados polos servizos prestados polo CSHG son os que figuran no anexo da presente orde.
2. Os prezos a que se refire esta orde veranse incrementados co IVE ao tipo xeral que estea vixente no momento da prestación do servizo.
Artigo 4. Actualización do prezo
Os prezos privados correspondentes os servizos establecidos nesta norma actualizaranse cada curso académico na mesma proporción que a variación interanual positiva experimentada polo Índice de Prezos ao Consumo (IPC) para a Comunidade Autónoma de Galicia no mes de xuño anterior ao do inicio de cada curso, mediante resolución da persoa titular da Dirección da Axencia de Turismo de Galicia
Artigo 5. Forma de liquidación e pagamento
1. O pagamento dos prezos deberá terse realizado no momento de presentar ante o CSHG a solicitude dalgún dos servizos, requisito previo e necesario para a prestación deste, axustándose ao establecido na normativa pola que se regula o procedemento de recadación voluntaria de taxas e prezos da Comunidade Autónoma de Galicia.
2. Os alumnos internos poderán aboar a totalidade dos prezos do aloxamento e manutención no momento de formalizar a matrícula, ou ben fraccionar o pagamento en dous prazos: 50 % no momento de formalizar a matrícula e o resto durante o mes de xaneiro do ano seguinte. En todo caso, deberá indicarse no impreso correspondente a opción elixida. No caso de que ao alumno lle sexa concedida beca, non se poderá fraccionar o pagamento.
En ningún caso se poderá separar o aloxamento da manutención.
3. O prezo do Menu da Aula Restaurante Carta, excepto as bebidas, será do 50 % para o persoal da Xunta de Galicia e para os alumnos matriculados no Centro.
Disposición derrogatoria única
Quedan derrogadas cantas normas de igual ou inferior rango sexan contrarias ao disposto nesta disposición.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia, e os prezos fixados no anexo serán de aplicación no curso académico 2014/15.
Santiago de Compostela, 4 de xullo de 2014
Alumnos propios CSHG
Alumnos outros centros
Uso da residencia
Uso de instalacións
Consultoría e formación
Aula cafetaría
Aula restaurante buffet
Aula restaurante carta